પ્રભુના શરણે જ્યારે તમે ચાલ્યા જાઓ છો, એમનાં વચનોને જ્યારે તમે હૃદયમાં સ્થાન આપી દો છો અને એ વચનોનો તમે જીવનમાં જ્યારે શક્ય અમલ શરૂ કરી દો છો ત્યારે એક સાથે ત્રણ કામ તમારા આત્મક્ષેત્રે શરૂ થઇ જાય છે. અજ્ઞાનના કારણે પ્રલોભનોને વશ બનીને કરેલા પાપો દ્વારા તમારા ભૂતકાળને જો તમે કલંકિત કરી ચૂક્યા છો તો તમારો એ કલંકિત ભૂતકાળ સુધરવા લાગે છે. આ પહેલું કામ. સદબુદ્ધિના સ્વામી બની જવાના કારણે તમે તમારા વર્તમાનને નિર્મળ બનાવતા રહો છો આ બીજું કામ અને તમારો નિર્મળ વર્તમાન તમારા ઉજ્જવળ ભવિષ્યનું નિર્માણ કરી રહ્યો છે આ ત્રીજું કામ.